Hej, mit navn er Martin Keary, og i denne video
vil jeg vise de største nye funktioner, som er med i Audacity 3.2.
For dem, der bruger Audacity til lydproduktion, f.eks. podcastere eller til eftersynkronisering,
er vi stolte af, at Audacity nu understøtter realtidseffekter for
VST, lydenheder, LV2 og LADSPA.
Lad mig forklare for dem, der ikke kender til styrken ved realtidseffekter:
Hvis man lagde en effekt på et lydspor i tidligere versioner, ville den ændre på lyden på en måde,
som der ikke senere kunne ændres på. Hvis man var ked af den effekt, som man havde lagt på,
og ønskede at ændre den, måtte man fortryde, indtil effekten var fjernet og så lægge den på igen.
Dette begrænsede, hvor effektivt Audacity var for større projekter med mange lydspor,
hvor det er helt naturligt, at man ændrer på effekter under produktionsprocessen.
Men med tilføjelsen af realtidseffekter kan man nu foretage ændringer på ethvert tidspunkt.
For at bruge dem vælger man ganske enkelt denne Effekt-knap, som åbner en sidemenu,
hvorfra man vælger den ønskede effekt. Og hvis man ønsker at tilføje effekter til et andet lydspor,
vælger man blot dette, og sidemenuen vil automatisk være opdateret.
I sidemenien kan man omorganisere effekterne, slå dem fra eller helt fjerne dem fra projektet.
Hvis denne verden med realtidseffekter er ny for dig, vil denne mulighed med 'Hent flere effekter' føre dig
til vores nye onlinemanual, hvor vi har lagt links til nogle af de populæreste, gratis plugin-tilføjelser.
Alt, hvad du skal gøre, er at installere dem, og så dukker de op på denne liste.
Ud over ikke-destruktiv redigering, som var en del af seneste version,
er Audacity nu et højst anvendeligt og kraftfuldt værktøj til lydproduktion.
Ud over realtids-FX vil du se, at vi også har arbejdet på at rydde op i brugerfladen.
Mange af de lydindstillinger, som tidligere blev vist i undermenuer, er nu samlet
knap, Lydindstillinger, og vi har kombineret disse fire komponenter med niveauer og volumenindstillinger
til to smartere komponenter, der optager langt mindre plads.
Hvis du ser nærmere efter, vil du opdage en ny funktion, som vi er stolte af at introducere i Audacity:
Muligheden for at dele dine lydfiler gratis ved at bruge vores nye onlinetjeneste: audio.com.
Denne funktion gør det muligt hurtigt at eksportere og dele din lyd ved hjælp af et særligt link.
Med disse nye muligheder kan Audacity nu blive den løsning, som du kan bruge til alt, når du optager lyd,
afpudser projekter og deler dit arbejde med andre. Og vi er kun lige begyndt.
Der er mange flere større forbedringer på vej til Audacity meget snart.
Hvis du ønsker at følge med i, hvad der kommer, så abonnér på denne kanal.
Mange tak, og pas på jer selv!